12. 12. 88 De Europæiske Fællesskabers Tidende Nr. C 319/57 
Forslag til Rådets direktiv om bortskaffelse af polychlorbiphenyler og polychlortriphenyler 
KOM(88) 559 endelig udg. — SYN 161 
(Forelagt af Kommissionen den 3. november 1988) 
(88/C 319/06) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 100A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og direktiv 75/442/EØF af 15. juli 1975 om affald (*), ændret 
ved direktiv..., vedrører bortskaffelse af affald i alminde­
lighed, og nærværende direktiv, der indeholder særlige 
fællesskabsforskrifter, kan betragtes som et særdirektiv i 
henhold til nævnte direktiv; 
ved Rådets direktiv 75/439/EØF af 16. juli 1975 om 
bortskaffelse af olieaffald (6), ændret ved direktiv 
87/101/EØF (7), er 50 ppm fastsat som øverste grænse for 
indholdet af PCB/PCT i olieaffald, hvorfor PCB bør 
defineres på grundlag af den samme grænse, uanset 
blandingen; 
ud fra følgende betragtninger: 
Indbyrdes afvigelser i medlemsstaternes lovgivning om 
bortskaffelse af PCB kan skabe fordrejning i konkurrence­
vilkårene og dermed indvirke direkte på det indre markeds 
oprettelse og funktion; det er derfor nødvendigt at foretage 
en indbyrdes tilnærmelse af lovgivningen på dette område; 
ved Rådets direktiv 76/403/EØF af 6. april 1976 om 
bortskaffelse af polychlorbiphenyler og polychlortripheny­
ler i1) blev der foretaget en første tilnærmelse af medlems­
staternes lovgivning på dette område; disse regler har 
imidlertid vist sig at være utilstrækkelige, og som følge af 
den tekniske udvikling er der nu mulighed for at forbedre 
bortskaffelsesvilkårene og tage udgangspunkt i et højt 
miljøbeskyttelsesniveau; direktivet bør derfor erstattes 
med et nyt direktiv; 
risikofri bortskaffelse af uundgåeligt affald er en af 
målsætningerne for Fællesskabets affaldsforvaltningspoli-
tik, som er beskrevet i det andet handlingsprogram på 
miljøområdet og bekræftet i det fjerde program (2); 
Rådets direktiv 76/769/EØF af 27. juli 1976 om indbyrdes 
tilnærmelse af medlemsstaternes administrativt eller ved 
lov fastsatte bestemmelser om begrænsning af markedsfø­
ring og anvendelse af visse farlige stoffer og præparater (3), 
senest ændret ved direktiv 85/610/EØF (4), understreger 
behovet for regelmæssigt at tage problemet op til fornyet 
overvejelse med henblik på gradvis at nå frem til en 
fuldstændig bortskaffelse af PCB/PCT; det er fra nu af forbudt at markedsføre PCB; der findes 
erstatningsstoffer på markedet, hvorfor regenerering bør 
forbydes; 
spredningen af PCB i miljøet er meget udstrakt og erkendes 
som værende skadelig for sundhed og miljø, hvorfor enhver 
ikke-kontrolleret operation, hvori der indgår PCB, bør 
forbydes; 
bortskaffelse af PCB bør finde sted på en sådan måde, at 
spredning i miljøet så vidt muligt undgås, og der bør 
fastsættes mindstebetingelser for meddelelse af driftstilla-
delse til virksomheder, der bortskaffer disse stoffer; 
de bestående anlæg til bortskaffelse af PCB er fortsat 
begrænsede i antal og kapacitet, hvorfor det er nødvendigt 
at planlægge bortskaffelsen af PCB ved at opstille 
programmer for bortskaffelse af brugt PCB; 
for at kunne tilpasse PCB-bortskaffelseskapaciteten efter 
behovene er det hensigtsmæssigt at have kendskab til de 
eksisterende mængder af PCB; der bør derfor foretages 
mærkning af PCB-indeholdende apparater og udarbejdes 
en opgørelse herover; 
udskiftning af PCB i apparater med en anden væske er en 
vanskelig operation, som ikke altid er fuldstændig, hvorfor 
der bør opstilles regler herfor— 
(!) EFT nr. L 108 af 26. 4. 1976, s. 41. 
(2) EFT nr. C 328 af 7. 12. 1987, s. 1. 
(3) EFT nr. L 262 af 27. 9. 1976, s. 201. 
(4) EFT nr. L 375 af 31. 12. 1985, s. 1. (5) EFT nr. L 194 af 25. 7. 1975, s. 39. 
(6) EFT nr. L 194 af 25. 7. 1975, s. 23. 
(7) EFT nr. L 42 af 12. 2. 1987, s. 43. 
Nr. C 319/58 De Europæiske Fællesskabers Tidende 12. 12. 88 
UDSTEDT FØLGENDE DIREKTIV: 
Artikel 1 
Formålet med dette direktiv er indbyrdes tilnærmelse af 
medlemsstaternes lovgivning om kontrolleret bortskaffelse 
af PCB og apparater eller genstande, der er kontamineret 
med PCB, med henblik på at nedbringe og forebygge 
forurening. 
Artikel 2 
I dette direktiv forstås ved: 
a) PCB: 
— polychlorbiphenyler, PCB 
— polychlortriphenyler, PCT 
— blandinger, der indeholder mere end 0,005 vægt­
procent PCB og/eller PCT. 
b) Brugt PCB: PCB, der betragtes som affald efter direktiv 
75/442/EØF. 
c) Apparater indeholdende PCB: apparater eller udstyr, 
der indeholder eller har indeholdt PCB, og som ikke er 
dekontamineret, samt enhver genstand, der er konta­
mineret med PCB. Indtil det modsatte er bevist, 
betragtes apparater, hvis væskeindhold ikke er blevet 
identificeret, som apparater indeholdende PCB. 
d) Indehaver: person, der sidder inde med PCB og/eller 
sidder inde med eller anvender apparater indeholdende 
PCB. 
e) Dekontaminering: alle operationer, hvorved appara­
ter, genstande eller materialer, der er kontamineret 
med PCB, gøres genanvendelige eller recirkulerbare. 
f) Erstatning: alle operationer, der består i at erstatte PCB 
med en egnet væske, der ikke indeholder PCB. 
Artikel 3 
Medlemsstaterne træffer de nødvendige foranstaltninger 
for at forbyde: 
— ukontrolleret bortskaffelse af PCB, brugt PCB og 
apparater, der indeholder PCB 
— blanding af PCB-indeholdende affald med andet affald 
eller andre stoffer inden aflevering heraf til en 
bortskaffelsesvirksomhed 
— forbrænding af PCB på forbrændingsskibe fra 1995. 
Artikel 4 
1. Uanset artikel 3 i direktiv 75/442/EØF forbyder 
medlemsstaterne regenerering. 2. Medlemsstaterne kan kun tillade behandling af PCB, 
der er indeholdt i el-transformatorer, når 
a) behandlingen tager sigte på, at det i forbindelse med 
transformatorens vedligeholdelse sikres, at den heri 
indeholdte PCB er i overensstemmelse med de tekniske 
standarder eller specifikationer for dielektrisk kvalitet; 
b) behandlingen foretages af en godkendt virksomhed, og 
c) transformatoren er tæt og i god stand. 
Artikel 5 
Uanset artikel 7 i direktiv 75/442/EØF træffer medlemssta­
terne de nødvendige foranstaltninger til, at indehavere af 
brugt PCB eller apparater indeholdende PCB, som ikke har 
modtaget den i artikel 6 omhandlede tilladelse: 
— hurtigst muligt overdrager de pågældende stoffer eller 
apparater til en i henhold til artikel 6 godkendt 
virksomhed, 
— sørger for, at de holdes adskilt fra apparater eller 
beholdere, der indeholder brændbare stoffer. 
Artikel 6 
1. Den i artikel 8 i direktiv 75/442/EØF omhandlede 
tilladelse meddeles kun anlæg eller virksomheder for 
bortskaffelse af PCB, som mindst opfylder betingelserne i 
bilag 1 til nærværende direktiv. 
2. Brugt PCB og apparater indeholdende PCB trans­
porteres efter bestemmelserne i Rådets direktiv 
84/631/EØF i1) og angivelserne i bilag 2 til nærværende 
direktiv. 
3. Virksomheder eller anlæg, der foretager dekontamine­
ring eller erstatning af PCB med en anden væske, skal have 
tilladelse hertil fra medlemsstaternes kompetente myndig­
heder. 
4. Medlemsstaterne giver Kommissionen meddelelse om 
navn, adresse, telefon- og telexnummer samt bortskaffel-
seskapacitet for de virksomheder, som har fået tilladelse til 
at bortskaffe PCB, samt om enhver ændring i disse 
oplysninger. Kommissionen offentliggør disse oplysninger i 
De Europæiske Fællesskabers Tidende. 
5. Tilladelser fra de kompetente myndigheder i en 
medlemsstat efter stk. 1 og 3 anerkendes af alle de øvrige 
medlemsstater. 
(!) EFT nr. L 326 af 13. 12. 1984, s. 31. 
12. 12. 88 De Europæiske Fællesskabers Tidende Nr. C 319/59 
Artikel 7 
1. Medlemsstaterne træffer de nødvendige foranstalt­
ninger til: 
a) at erstatning af PCB med en anden væske kun finder 
sted, såfremt andre mulige løsninger indebærer større 
risiko; 
b) at erstatning af PCB i et apparat finder sted på de i 
bilag 3 anførte mindstebetingelser; 
c) at apparater, hvori væsken skal erstattes, dekontami-
neres forsvarligt; 
d) at apparater, hvori væsken er blevet erstattet, forsynes 
med en særlig uudslettelig og tydelig mærkning, som 
anført i bilag 4; 
e) at apparater, hvori PCB er blevet erstattet med andre 
stoffer, for så vidt angår bortskaffelsen af apparaterne, 
betragtes som indeholdende PCB, indtil det modsatte 
er bevist. 
2. Medlemsstaterne kan på deres område forbyde 
erstatning af PCB. 
Artikel 8 
Referencemålemetoden til bestemmelse af indholdet af 
PCB samt tilpasning til den tekniske udvikling af bilagene 
fastsættes af Kommissionen efter høring af Udvalget for 
Tilpasning til Den Tekniske Udvikling, nedsat i medfør af 
artikel 12b i direktiv 75/442/EØF og i overensstemmelse 
med proceduren i artikel 12c i samme direktiv. 
Artikel 9 
1. Medlemsstaterne træffer de nødvendige foranstalt­
ninger for, at apparater indeholdende PCB er forsynet med 
den i bilag 5 anførte mærkning. Den samme mærkning skal 
være placeret på døren til lokaler, hvor der findes apparater 
indeholdende mere end 8 dm3 PCB. 
2. Medlemsstaterne udarbejder opgørelse over apparater 
indeholdende mere end 8 dm3 PCB. De træffer de 
nødvendige foranstaltninger til, at indehavere af sådanne 
apparater underretter de kompetente myndigheder om den 
mængde, de sidder inde med. Bilag 6 indeholder reglerne 
for udarbejdelse og offentliggørelse af en opgørelse samt en 
model til den erklæring om besiddelse af PCB, som 
indehaveren skal udfylde. 
3. Medlemsstaterne tilsender Kommissionen en sammen­
fatning af disse opgørelser. 
Artikel 10 
Inden tre år efter meddelelsen af nærværende direktiv og 
efter samråd med Udvalget for Forvaltning af Affaldsstof­fer, nedsat ved Kommissionens afgørelse 76/431/EØF (*), 
opstiller medlemsstaterne programmer som omhandlet i 
artikel 6 i direktiv 75/442/EØF vedrørende: 
— bortskaffelse af brugt PCB og apparater indeholdende 
PCB 
— indsamling af kondensatorer, der indeholder PCB i et 
volumen under 8 dm3, eller af apparater, der indeholder 
sådanne kondensatorer. 
Medlemsstaterne tilsender straks Kommissionen disse 
programmer. 
Artikel 11 
Medlemsstaterne iværksætter: 
a) for indehavere af PCB og apparater indeholdende PCB: 
oplysningsprogrammer om sundheds- og miljøfarerne 
ved PCB samt om de forholdsregler, der bør træffes til 
forebyggelse heraf 
b) for beredskabspersonale: uddannelsesprogrammer om 
de foranstaltninger, der skal træffes i forbindelse med 
uheld, hvori PCB er involveret 
c) for offentligheden: oplysningskampagner vedrørende 
PCB. 
Artikel 12 
1. Direktiv 76/403/EØF ophæves med virkning fra den 
1. januar 1990. 
2. Henvisninger til det i medfør af stk. 1 ophævede 
direktiv skal betragtes som henvisninger til nærværende 
direktiv. Henvisninger vedrørende artiklerne i nævnte 
direktiv skal læses ved hjælp af sammenligningstabellen i 
bilag 7. 
Artikel 13 
1. Medlemsstaterne træffer de nødvendige foranstalt­
ninger for at efterkomme dette direktiv fra den 1. januar 
1990. De underretter straks Kommissionen herom. 
2. Medlemsstaterne meddeler Kommissionen teksten til 
de nationale retsforskrifter, som de udsteder på det 
område, der er omfattet af dette direktiv. Kommissionen 
underretter de øvrige medlemsstater herom. 
Artikel 14 
Dette direktiv er rettet til medlemsstaterne. 
(!) EFT nr. L 115 af 1. 5. 1976, s. 73. 
Nr. C 319/60 De Europæiske Fællesskabers Tidende 12. 12. 88 
BILAG 1 
A. ANLÆG TIL ENDELIG DESTRUKTION AF PCB 
1. Sådanne anlæg skal konstrueres og vedligeholdes på grundlag af den bedste tilgængelige teknologi, som ikke 
medfører urimelige omkostninger. De skal konstant drives således, at det sikres, at samtlige emissioner af 
faste, flydende eller gasformige stoffer ikke indeholder PCB eller produkter fra ufuldstændig (delvis) 
forbrænding af PCB. 
2. Alle destruktionsanlæg for PCB skal drives på en sådan måde, at de for en given proces specifikke parametre 
opretholdes kontinuerligt, og at reaktanterne er til stede i tilstrækkeligt overskud til, at man kan være sikker 
på, at reaktionerne løber til ende. 
3. Udover de ovennævnte generelle krav skal følgende forskrifter iagttages for forbrændingsanlæg: 
a) Anlæg for traditionel (åben) forbrænding udstyres med reservesystemer til sikring af fortsat tilførsel af 
energi og reaktanter i tilfælde af svigt i den normale tilførsel, således at der kan opretholdes sikre 
reaktionsbetingelser, så længe der fortsat er giftige stoffer i anlægget, eller indtil den normale tilførsel 
kan genoprettes. 
b) Disse forbrændingsanlæg forsynes med udstyr til automatisk kontinuert overvågning; ved drift af dette 
udstyr annulleres anlæggets styring, og dets sikkerhedsudstyr udløses. Overvågningsudstyret skal 
beskyttes mod manuelle indgreb og være således udformet, at det regelmæssigt kan kalibreres 
automatisk. Overvågningsudstyret skal tilsluttes et tilstrækkeligt antal sensorer, således at der kan 
udføres tilfredsstillende, repræsentative målinger. 
c) Forbrændingsanlægget skal sikre, at de giftige stoffer destrueres fuldstændigt. Med henblik herpå skal 
anlæg for traditionel forbrænding udstyres med en efterbrænder forsynet med en turbulensanordning. I 
efterbrænderen skal der opretholdes en mindstetemperatur på 1 200°C under forbrændingen, og 
gassernes opholdstid skal være mindst 2 sekunder. Udledningsgasserne skal indeholde 3 
volumenprocent oxygen. 
d) Hvis der ikke anvendes efterforbrænding i processen, skal forbrændingen være lige så effektiv som ved 
traditionel forbrænding. 
B. ANLÆG TIL SORTERING OG MIDLERTIDIG OPLAGRING AF PCB OG APPARATER 
INDEHOLDENDE PCB 
1. De kompetente lokale myndigheder godkender disse anlæg og kontrollerer operationerne; anlæggene skal 
være i overensstemmelse med de nationale krav til arbejdssikkerhed. 
2. Områder, hvor beholdere, materialer eller apparater indeholdende PCB håndteres eller oplagres, skal være 
udstyret med luft- og vandtætte gulve, der kan bære enhver forudsigelig belastning og indeslutte ethvert 
udslip af PCB. 
3. Disse områder og strukturer skal være i overensstemmelse med de regler for brandforebyggelse og 
-beskyttelse, som de kompetente myndigheder (brandvæsenet) har godkendt. PCB-beholdere skal være 
tætte og udstyret med dobbeltvægge og mærkning. 
4. Anlæggets kapacitet til indeslutning af udslip skal mindst svare til halvdelen af den maksimale 
oplagringskapacitet for PCB og være større end det samlede volumen af PCB indeholdt i det største udstyr. 
5. Disse strukturer skal være overdækket med henblik på at undgå enhver gennemtrængning af nedbør, og de 
skal være udstyret med et særligt system til fuldstændig opsamling af de kontaminerede væsker, således at 
de ikke udledes i områdets kloaksystem. 
12. 12. 88 De Europæiske Fællesskabers Tidende Nr. C 319/61 
BILAG 2 
TRANSPORT AF BRUGT PCB OG APPARATER INDEHOLDENDE PCB 
1. Såfremt der i de relevante internationale transportaftaler eller -kodekser givet i bilag II i direktiv 
84/631/EØF (*) specielt nævnes PCB, skal de i aftalerne og kodekserne fastsatte krav efterkommes for så 
vidt angår national og international transport. 
2. Såfremt der i de internationale transportaftaler eller -kodekser ikke specielt nævnes PCB, skal kravene i 
klasse 6.1, nr. 17b i ADR og RID efterkommes for så vidt angår national og international transport af PCB 
ad landevej og med jernbane. Kravene i klasse/IVa/ i ADNR finder anvendelse på transport af PCB ad 
vandvejen. 
3. Såfremt over 50 ppm PCB er til stede i en blanding med et andet farligt stof, som f.eks. mineralolie, som er 
underlagt andre emballerings-, mærknings- og transportkrav, skal de strengeste krav finde anvendelse, og 
mærkningen skal omfatte begge stoffer. PCB-beholdere skal lukkes lufttæt, og bunden skal være forsynet 
med absorberende materialer. 
(!) EFT nr. L 326 af 13. 12. 1984. 
BILAG 3 
ERSTATNING AF PCB I APPARATER 
1. Tømning, rensning og genpåfyldning af PCB-indeholdende apparater skal gøres på en sådan måde, at 
enhver miljøforurening undgås. 
2. Apparater indeholdende PCB kan kun genpåfyldes med en egnet væske, der ikke indeholder PCB. 
3. Det bør undgås, at et apparat, der er placeret nær ved andre apparater, der endnu indeholder PCB, påfyldes 
en erstatningsvæske med et brændpunkt under 300°C. 
4. PCB, der er indeholdt i erstatningsvæsken, skal kunne adskilles herfra ad fysisk eller kemisk vej. 
5. Kontamineringen af den nye væske som følge af PCB-rester i apparater må ikke overskride 500 ppm. 
6. I tiden indtil den nye væske er blandet med PCB, og hvorunder apparatet fortsat er i drift, og indtil det 
påvises, at den nye væskes kontamineringsniveau ligger under 500 ppm i en periode på mindst 90 dage, skal 
apparatet fortsat være forsynet med den i bilag 5 anførte mærkning for apparater indeholdende PCB. 
7. Når det er blevet påvist, at et apparat, der er blevet påfyldt erstatningsvæske i overensstemmelse med 
ovenstående bestemmelser, indeholder en væske, som ikke er kontamineret med over 500 ppm PCB, skal det 
for resten af dets levetid være forsynet med en klar og uudslettelig mærkning, som angivet i bilag 4. 
8. Ved afslutningen af et således genpåfyldt apparats levetid skal de berørte dele analyseres. Hvis de indeholder 
mere end 50 ppm PCB, skal apparatet og væsken bortskaffes efter de bestemmelser, der gælder for 
destruktion af PCB. Såfremt visse komponenter af apparatet dekontamineres til et niveau under 50 ppm 
PCB, kan de recirkuleres. 
9. Medlemsstaterne sørger for, at indehavere af PCB-indeholdende apparater benytter sig af egnede 
analysetjenester. 
Nr. C 319/62 De Europæiske Fællesskabers Tidende 12. 12. 88 
BILAG 4 
MÆRKNING AF APPARATER, HVORI PCB ER BLEVET ERSTATTET MED EN VÆSKE 
Hver komponent af et sådant apparat skal på mindst to sider mærkes med et uudsletteligt, præget eller graveret, 
tegn på det tidspunkt, hvor det påvises, at den nye væske ikke er kontamineret med mere end 500 ppm PCB i 
overensstemmelse med bestemmelserne i bilag 3. Mærkningen skal indeholde følgende symbol, og forsynes med 
en tekst på det pågældende lands sprog samt på engelsk: 
Dette apparat var oprindeligt påfyldt en væske indeholdende PCB. Apparatet er blevet genpåfyldt med 
(erstatning) den (dato) 
Der kan stadig være en PCB-rest i væsken og i apparatet. 
Inden apparatet behandles eller bortskaffes, sammenlignes (kontrolleres) PCB-niveauet i forhold til de 
gældende fællesskabsforskrifter på området. 
Datoer for prøveudtagning PCB-rest 
12. 12. 88 De Europæiske Fællesskabers Tidende Nr. C 319/63 
BILAG 5 
MÆRKNING AF APPARATER INDEHOLDENDE PCB 
Ovennævnte apparater skal hver for sig klart mærkes med et uudsletteligt tegn i overensstemmelse med direktiv 
79/83l/EØF, udformet på det pågældende lands sprog samt på engelsk. 
BILAG 6 
REGLER FOR UDARBEJDELSE AF EN OPGØRELSE 
1. For at kunne identificere apparater indeholdende PCB og for at lette tydningen af koder til information på 
mærkeplader (navneplader) skal medlemsstaterne indhente alle relevante oplysninger fra fabrikanter og 
distributører af PCB-indeholdende apparater, navnlig kondensatorer indeholdende PCB. 
2. Opgørelsen holdes ajour ved hjælp af vedlagte formular. Udtømning og dekontaminering inden 
recirkulering eller destruktion skal anmeldes og registreres. Enhver bruger af PCB-indeholdende udstyr skal 
føre en journal, hvori alle ændringer i udstyret registreres. 
3. Indehaverne skal tilsende de kompetente myndigheder, brandvæsenet og politiet genparter af formularerne. 
4. Medlemsstaterne offentliggør disse oplysninger i fagpressen (elektricitet, vedligeholdelse, forvaltning af 
anlæg osv.) og lader dem tilflyde brandvæsen, virksomheder for affaldsbortskaffelse, lokale myndigheder 
osv. 
Nr. C 319/64 De Europæiske Fællesskabers Tidende 12. 12. 88 
BILAG 6 (fortsat) 
FORMULAR FOR ERKLÆRING OM BESIDDELSE AF PCB 
Dato for erklæringen / /19 Indehaver (navn eller firmanavn) 
Indehaverens adresse 
: Telefon 
1. LOKALMYNDIGHED, UNDER HVIS DOMSMYNDIGHED GENSTANDEN HENHØRER 
2. STEDSANGIVELSE FOR PCB 
(giv venligst tilstrækkelige oplysninger) 
3. APPARATETS FUNKTION 
(den PCB-indeholdende komponent) 
4. BESKRIVELSE AF DET PCB-INDEHOLDENDE APPARAT 
(dimensioner) 
5. SERIENUMMER/TYPE 
6. FABRIKANT 
7. DATO FOR FABRIKATION 
8. NAVN OG/ELLER TYPE PÅ DEN INDEHOLDTE PCB 
9. MÆNGDEN AF DEN INDEHOLDTE PCB 
10. DATO FOR GENPÅFYLDNING 
(eventuelt) 
11. DEN NUVÆRENDE EJER AF GENSTANDEN 
12. EJERENS REGISTREREDE ADRESSE 
13. TELEFONNUMMER, HVOR EJEREN KAN TRÆFFES 
14. ANDRE BEMÆRKNINGER 
15. HVIS DE IKKE HAR MULIGHED FOR AT UDFYLDE DENNE FORMULAR, BEDES DE AFSKRIVE 
APPARATETS MÆRKEPLADE. 
Underskrift af den person, der har foretaget undersøgelsen 
12. 12.  88 De  Europæiske  Fællesskabers  Tidende  Nr.  C 319/65 
BILAG  7 
Direktiv 
76/403/EØF Direktivforslag 
Artikel  1, litra  a) Artikel  2, litra  a) 
Artikel  1, litra  b). Artikel  1, litra  b) og c), i direktiv  75/442/ 
EØF 
Artikel  2 Artikel  3 
Artikel  3 Artikel  4 
Artikel  4 Artikel  4 i direktiv  75/442/EØF 
Artikel  5 Artikel  4 
Artikel  6 Artikel  6 
Artikel  7 Artikel  8 i direktiv  75/442/EØF 
Artikel  8 Artikel  12 
Artikel  9 
Artikel  10 Artikel  12 i direktiv  75/442/EØF 
Artikel  11 Artikel  14.1 
Artikel  12 Artikel  14.2 
Artikel  13 Artikel  15